*Príloha č. 1 - Vzor oznamu na vstupné dvere do prevádzok a zariadení*

**ZÁKAZ VSTUPU**

**všetkým osobám**

**v čase od 27. 1. 2021 do 2. 2. 2021**

**Zákaz vstupu sa nevzťahuje na:**

* osobu, ktorá sa preukáže **potvrdením o negatívnom výsledku** RT-PCR testu alebo antigénového testu na ochorenie COVID-19 vykonaného v období **od 18. januára 2021**
* osobu **zaočkovanú** proti COVID-19 aj 2. dávkou vakcíny a od tohto očkovania uplynulo min. 14 dní
* osoby **nad 65 rokov veku a do 10 rokov veku**
* **vodičov** nákladnej dopravy, vodičov autobusovej dopravy, pilotov, členov posádky lietadla a iných členov leteckého personálu, posádky v lodnej doprave, rušňovodičov, vozmajstrov, vlakové čaty a obslužných pracovníkov v železničnej doprave vstupujúcich na územie SR, ak územie Slovenskej republiky opustia do 48 hodín od vstupu
* príslušníkov **záchranných, bezpečnostných a ozbrojených zborov** pri plnení ich úloh

**Výnimky zo zákazu vstupu, na ktoré je potrebné vystavenie potvrdenia o výnimke poskytovateľom zdravotnej starostlivosti, popr. čestné vyhlásenie s údajmi stanovenými vo Vyhláške ÚVZ SR č. 14/2021:**

* osoba, ktorá **prekonala ochorenie COVID-19** a má o jeho prekonaní doklad nie starší ako tri mesiace; osoba, ktorá sa preukáže, že jej bolo diagnostikované ochorenie COVID-19 v období od 2. 11. 2020 do 17. 1. 2021
* osoba, ktorej zdravotný stav alebo **zdravotná kontraindikácia** neumožňuje vykonanie testu na ochorenie COVID-19,
* osoba, ktorej bolo diagnostikované stredne ťažké alebo ťažké **mentálne postihnutie**,
* osoba dispenzarizovaná so **závažnou poruchou autistického spektra**,
* osoba dispenzarizovaná pre ťažký, vrodený alebo získaný **imunodeficit,**
* **onkologickí pacienti**
* osoba, ktorá bola počas dní 18.1.2021 – 26.1.2021 **v izolácii** v domácom prostredí alebo v karanténnom ubytovacom zariadení alebo bola uznaná na dočasne **práceneschopnú** z dôvodu karantény svojím všeobecným lekárom pre dospelých alebo všeobecným lekárom pre deti a dorast a nemusela sa podrobiť testu na ochorenie COVID 19.

**Zákaz vstupu sa ďalej nevzťahuje na:**

* vstup osoby do najbližšej **maloobchodnej predajne, lekárne** v nevyhnutnom rozsahu za účelom obstarania nevyhnutných **základných životných potrieb** (napr. potraviny, lieky, drogériový tovar, krmivá pre zvieratá, doplnenie pohonných hmôt)
* **vstup do zdravotníckeho zariadenia** za účelom poskytnutia neodkladnej zdravotnej starostlivosti, preventívnej prehliadky alebo plánovanej zdravotnej starostlivosti, za účelom prevzatia potvrdenia o výnimke, vrátane sprevádzania blízkou osobou
* vstup do zariadeniaza účelom **vykonania RT-PCR testu** alebo **antigénového testu** na ochorenie COVID-19
* vstup osoby na miesto, kde sa koná pohreb alebo krst blízkej osoby, má uzatvoriť manželstvo
* vstup do zariadenia za účelom starostlivosti o blízku osobu, ktorá je na takúto starostlivosť odkázaná
* vstup žiakov 0. – 4. ročníka ZŠ a všetkých žiakov ZŠ so špeciálnymi výchovno – vzdelávacími potrebami
* vstup dieťaťa a žiaka do zariadenia výchovného poradenstva a prevencie
* osobu dostavujúcu sa na orgán činnom v trestnom konaní v súvislosti s úkonom v trestnom konaní
* osobu dostavujúcu sa na pojednávanie, verejné zasadnutie podľa zákona 62/2020 Z. z., §3 ods. 1 a)

***Za účelom overenia je zamestnávateľ / prevádzkovateľ zariadenia oprávnený požadovať od zamestnanca / osoby vstupujúcej do jeho priestorov predloženie príslušného dokladu, do ktorého je zamestnávateľ / prevádzkovateľ oprávnený nahliadnuť.***

*V prípade, keď zamestnávateľ zakáže zamestnancovi vstup do priestorov zamestnávateľa, pričom zamestnanec nevie preukázať, že spĺňa niektorú z výnimiek, je toto odopretie vstupu považované za odopretie vstupu z dôvodu, že zamestnanec nespĺňa požiadavky bezpečnosti a ochrany zdravia pri práci (§ 5 zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov)*